CELEX: 32006R0602
Language: hu
Date: 2006-04-18 00:00:00
Title: A Bizottság 602/2006/EK rendelete ( 2006. április 18. ) a 184/2005/EK európai parlamenti és tanácsi rendeletnek az adatokra vonatkozó követelmények naprakésszé tételével történő kiigazításáról

19.4.2006   
            
            
               HU
            
            
               Az Európai Unió Hivatalos Lapja
            
            
               L 106/10
            
         
      A BIZOTTSÁG 602/2006/EK RENDELETE
   
   (2006. április 18.)
   a 184/2005/EK európai parlamenti és tanácsi rendeletnek az adatokra vonatkozó követelmények naprakésszé tételével történő kiigazításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikákról szóló, 2005. január 12-i 184/2005/EK európai parlamenti és tanácsi rendeletre (1) és különösen annak 10. cikkére,
   mivel:
   
               (1)
            
            
               A 184/2005/EK rendelet megállapítja a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikák rendszeres elkészítésének általános kereteit.
            
         
               (2)
            
            
               Az adatokra vonatkozó követelményeket rendszeresen frissíteni kell, és újra be kell állítani a gazdasági és technikai feljemények miatt változó igények teljesítéséhez szükséges megoszlási szintet.
            
         
               (3)
            
            
               A portfolióbefektetés terén az EU-n kívüli tartozásokat nehéz közvetlenül felmérni. A gyakorlatban e tartozásokat az EU-n belüli nettó követelések és a világ össztartozásának különbözeteként számítják ki. Következésképpen az EU-n kívüli tartozások kiszámításához az EU-n belüli nettó követelésekkel kapcsolatos adatok szükségesek.
            
         
               (4)
            
            
               Egyes földrajzi megoszlásokat meg kell változtatni a fizetési mérlegről szóló statisztikák minőségének javulása és a felhasználók igényeinek hatékonyabb teljesítése érdekében.
            
         
               (5)
            
            
               A helytelen értelmezés elkerülése érdekében elő kell írni a 184/2005/EK rendelet mellékletében szereplő fogalmak helyes és pontos meghatározásait.
            
         
               (6)
            
            
               Az e rendeletben előírt intézkedések összhangban vannak a 184/2005/EK rendelet 11. cikkével létrehozott fizetésimérleg-bizottság véleményével,
            
         ELFOGADTA EZT A RENDELETET:
   1. cikk
   A 184/2005/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. április 18-án.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 35., 2005.2.8., 23. o.
   
      MELLÉKLET
      A 184/2005/EK rendelet I. melléklete a következőképpen módosul:
      
                  1.
               
               
                  A „negyedéves fizetésimérleg-statisztikák” című 2. táblázat „Pénzügyi mérleg” kezdetű III. szakaszában a portfólióbefektetéssel kapcsolatos adatokra vonatkozó követelmények helyébe az alábbi szöveg lép:
                  
                               
                           
                           
                              Nettó követelések
                           
                           
                              Nettó tartozások
                           
                           
                              Nettó
                           
                        
                              „Portfólióbefektetés
                              
                           
                           
                              EU-n belüli
                              EU-n kívüli
                           
                           
                              Világ”
                           
                           
                               
                           
                        
            
                  2.
               
               
                  Csak az angol nyelvű változatra vonatkozik.
               
            
                  3.
               
               
                  A „Földrajzi megoszlás szintjei” című 6. táblázat „1. szint” megnevezésű oszlopában a következő országokat kell beilleszteni, a „2. szint” megnevezésű oszlopban feltüntetett megfelelő bejegyzésekkel átellenben:
                  
                              a)
                           
                           
                              
                                 
                                             „RU
                                          
                                          
                                             Orosz Föderáció”
                                          
                                       
                           
                        
                              b)
                           
                           
                              
                                 
                                             „BR
                                          
                                          
                                             Brazília”
                                          
                                       
                           
                        
                              c)
                           
                           
                              
                                 
                                             „CN
                                          
                                          
                                             Kína”
                                          
                                       
                           
                        
                              d)
                           
                           
                              
                                 
                                             „HK
                                          
                                          
                                             Hongkong”
                                          
                                       
                           
                        
                              e)
                           
                           
                              
                                 
                                             „IN
                                          
                                          
                                             India”.
                                          
                                       
                           
                        
            
                  4.
               
               
                  A „Gazdasági tevékenység szerinti megoszlás” című 7. táblázatban a „2. szint” elnevezésű oszlopban szereplő K ágazat 74. szakágazat 7414, 7415. osztályának helyébe a következő szöveg lép:
                  „Üzleti és vezetési tanácsadási szolgáltatások, beleértve a holdingtársaságok által végzett szolgáltatásokat.”